Source: https://www.finanssivalvonta.fi/tiedotteet-ja-julkaisut/verkkouutiset/2015/vmn-edustajan-varajasen-finanssivalvonnan-johtokunnassa-vaihtuu/
Timestamp: 2019-09-20 01:22:11+00:00
Document Index: 22989037

Matched Legal Cases: ['kko ', 'kko ', 'kko ', 'kko ', 'kko ', 'kko ']

VM:n edustajan varajäsen Finanssivalvonnan johtokunnassa vaihtuu - www.finanssivalvonta.fi
Verkkouutinen 14.9.2015 – 11/2015
Pankkivaltuusto on 11.9.2015 nimittänyt Jaakko Weuron Finanssivalvonnan johtokunnan varajäseneksi tästä päivästä alkaen. Weuro korvaa tehtävästä eronneen Tuija Taoksen, joka on siirtynyt Rahoitusvakausviraston ylijohtajaksi. Jaakko Weuro toimii valtiovarainministeriössä neuvottelevana virkamiehenä. Weuro toimii johtokunnassa Martti Hetemäen varajäsenenä.
Johtokunnan puheenjohtajana toimii Suomen Pankin johtokunnan varapuheenjohtaja Pentti Hakkarainen. Muut jäsenet ovat valtiosihteeri kansliapäällikkönä Martti Hetemäki valtiovarainministeriöstä (johtokunnan varapuheenjohtaja), ylijohtaja Outi Antila sosiaali- ja terveysministeriöstä, varatuomari Pirkko Juntti ja toimitusjohtaja Vesa Vihriälä Elinkeinoelämän tutkimuslaitoksesta. Pentti Hakkaraisen varajäsenenä toimii osastopäällikkö Kimmo Virolainen, Martti Hetemäen varajäsenenä neuvotteleva virkamies Jaakko Weuro ja Outi Antilan varajäsenenä ylimatemaatikko Mikko Kuusela.